പുതിയ നേട്ടം കൈവരിച്ച് കേരളം, പകുതിയിലധികം പേര്ക്ക് ആദ്യ ഡോസ് വാക്സിന് നല്കി തിരുവനന്തപുരം: കൊവിഡ് വാക്സിനേഷനില് പുതിയ നേട്ടം കൈവരിച്ച് കേരളം. സംസ്ഥാനത്തെ ആകെ ജനസംഖ്യയുടെ പകുതിയിലധികം പേര്ക്ക് ആദ്യ ഡോസ് വാക്സിന് നല്കി. സംസ്ഥാനത്തെ വാക്സിനേഷന് ചരിത്രത്തിലെ സുപ്രധാന ദിനം കൂടിയാണിതെന്ന് ആരോഗ്യവകുപ്പ് മന്ത്രി വീണാ ജോര്ജ് വ്യക്തമാക്കി. കൊവിഡ് വാക്സിന് ഒരു തുള്ളി പോലും പാഴാക്കാതെ ഉപയോഗിക്കുന്നതിന് കേന്ദ്ര സര്ക്കാരിന്റെ അടക്കം അഭിനന്ദനം കേരളം നേടിയിരുന്നു. പലപ്പോഴും വാക്സിന് കേന്ദ്രത്തില് നിന്നും ലഭ്യമാക്കാത്തത് കാരണം സംസ്ഥാനത്ത് വാക്സിനേഷന് മുടങ്ങുന്ന ഘട്ടങ്ങളുണ്ടായിരുന്നു. കേന്ദ്ര ആരോഗ്യമന്ത്രി മന്സുഖ് മാണ്ഡവ്യയുടെ സന്ദര്ശനത്തിനിടെ സംസ്ഥാനത്തിന് കൂടുതല് വാക്സിന് ലഭ്യമാക്കണം എന്ന് കേരളം ആവശ്യപ്പെട്ടിട്ടുണ്ട്. കാബൂളില് കുടുങ്ങി 500ഓളം ഇന്ത്യക്കാര് താലിബാന് വിട്ടുകൊടുക്കില്ല, വ്യോമസേനയുടെ ഇടപെടല് 2021ലെ പ്രൊജക്ടറ്റഡ് പോപ്പുലേഷനായ 3.54 കോടി അനുസരിച്ച് 50.25 ശതമാനം പേര്ക്കാണ് 1,77,88,931 ആദ്യ ഡോസ് വാക്സിന് നല്കിയിരിക്കുന്നത് എന്ന് ആരോഗ്യവകുപ്പ് മന്ത്രി വ്യക്തമാക്കി. ജനുവരി 16ന് സംസ്ഥാനത്ത് വാക്സിനേഷന് ആരംഭിച്ച് 213 ദിവസം കൊണ്ടാണ് ഈ ലക്ഷ്യം കൈവരിക്കാനായത്. സംസ്ഥാനത്തിന്റെ വാക്സിനേഷന് യജ്ഞത്തിനായി അവധി പോലും മാറ്റിവച്ച് പ്രവര്ത്തിക്കുന്ന എല്ലാ ആരോഗ്യ പ്രവര്ത്തകര്, ഉദ്യോഗസ്ഥര്, ജനപ്രതിനിധികള്, മറ്റ് സന്നദ്ധ പ്രവര്ത്തകര് തുടങ്ങിയ എല്ലാവരേയും വീണാ ജോര്ജ് അഭിനന്ദിച്ചു. സംസ്ഥാനത്ത് ഇതുവരെ ഒന്നും രണ്ടും ഡോസ് ചേര്ത്ത് ആകെ 2,45,13,225 പേര്ക്കാണ് വാക്സിന് നല്കിയത്. അതില് 1,77,88,931 പേര്ക്ക് ഒന്നാം ഡോസ് വാക്സിനും 67,24,294 പേര്ക്ക് രണ്ടാം ഡോസ് വാക്സിനുമാണ് നല്കിയത്. 50.25 ശതമാനം പേര്ക്ക് ഒന്നാം ഡോസും 19 ശതമാനം പേര്ക്ക് രണ്ടാം ഡോസും നല്കി. 18 വയസിന് മുകളിലുള്ള ജനസംഖ്യയനുസരിച്ച് 61.98 ശതമാനം പേര്ക്ക് ഒന്നാം ഡോസും 23.43 ശതമാനം പേര്ക്ക് രണ്ടാം ഡോസും നല്കിയിട്ടുണ്ട്. ഇത് ദേശീയ ശരാശരിയേക്കാളും വളരെ കൂടുതലാണ്. മാത്രമല്ല രണ്ടാം ഡോസ് ലഭിച്ചവരുടെ ശതമാനം ദേശീയ ശരാശരിയുടെ ഇരട്ടിയിലധികമാണ്. ഇതുവരെ വരെ ഇന്ത്യയില് 130 കോടി ജനങ്ങളില് 42,86,81,772 പേര്ക്ക് ഒന്നാം ഡോസും 32.98 12,18,38,266 പേര്ക്ക് രണ്ടാം ഡോസും 9.37 ഉള്പ്പെടെ 55,05,20,038 പേര്ക്കാണ് വാക്സിന് നല്കിയിട്ടുള്ളത്. വന് ട്വിസ്റ്റ് ഗ്രൂപ്പ് നീക്കങ്ങള് പാളി..ശബരീനാഥ്,വിടി, അനില് അക്കര.. ഡിസിസി അന്തിമ സാധ്യത പട്ടിക Dont ask for RTPCR from vaccinated people Oneindia Malayalam സ്തീകളാണ് വാക്സിന് സ്വീകരിച്ചവരില് മുന്നിലുള്ളത്. ഒന്നും രണ്ടും ഡോസ് ചേര്ത്ത് 1,27,53,073 ഡോസ് സ്ത്രീകള്ക്കും, 1,17,55,197 ഡോസ് പുരുഷന്മാര്ക്കുമാണ് നല്കിയത്. 18 വയസിനും 44 വയസിനും ഇടയ്ക്ക് പ്രായമുള്ളവര്ക്ക് 75,27,242 ഡോസും, 45 വയസിനും 60 വയസിനും ഇടയ്ക്ക് പ്രായമുള്ളവര്ക്ക് 83,31,459 ഡോസും, 60 വയസിന് മുകളിലുള്ളവര്ക്ക് 86,54,524 ഡോസുമാണ് നല്കിയിട്ടുള്ളത്. സംസ്ഥാനത്ത് ആഗസ്റ്റ് 9 മുതലാണ് വാക്സിനേഷന് യജ്ഞം ആരംഭിച്ചത്. കഴിഞ്ഞ തിങ്കളാഴ്ച മുതല് ഈ തിങ്കളാഴ്ച വരെ ആകെ 27,61,409 പേര്ക്കാണ് വാക്സിന് നല്കിയത്. തിങ്കള് 2,54,409, ചൊവ്വ 99,528, ബുധന് 2,42,422, വ്യാഴം 4,08,632, വെള്ളി 5,60,515, ശനി 5,26,246, ഞായര് 3,29,727 എന്നിങ്ങനെയാണ് വാക്സിനേഷന് യജ്ഞം നടത്തിയത്. ഇന്ന് 3,39,930 പേര്ക്കാണ് വാക്സിന് നല്കിയത്. 1351 സര്ക്കാര് കേന്ദ്രങ്ങളിലും 363 സ്വകാര്യ കേന്ദ്രങ്ങളും ഉള്പ്പെടെ 1714 വാക്സിനേഷന് കേന്ദ്രങ്ങളാണുണ്ടായിരുന്നത്. കസവ് സാരിയിലും പൊളി ലുക്ക്, പൂക്കളമിട്ട് പ്രിയ വാര്യര്, വൈറല് ചിത്രങ്ങള് source: oneindia.com